google/wiki40b huggingface dataset:
Fytoterapi

Fytoterapi er behandling med medisinplanter i form av blant annet ekstrakter, urtete, kapsler, tabletter, kremer og omslag. Ordet fytoterapi kommer av de greske ordene phyto, som betyr plante og terapi som betyr behandling, altså behandling ved hjelp av planter.
Mange skolemedisinske behandlinger og medikamenter er basert på virkestoffer fra planter, og vil teoretisk kunne regnes som fytoterapi. I de fleste sammenhenger er imidlertid disse virkestoffene fremstilt syntetisk for å kunne kontrollere dosen, og det er kun unntaksvis man innenfor evidensbasert medisin benytter planter direkte i behandlingen. En person som titulerer seg som fytoterapeut vil normalt operere på siden av den evidensbaserte medisinen og virksomheten vil derfor regnes som alternativ behandling. Fytoterapi har også en plass innenfor antroposofisk medisin og ayurveda.
Fytoterapi promoteres gjerne som en naturlig behandling med få eller ingen bivirkninger, men i mange tilfeller kan plantemidler ha helseskadelige bivirkninger eller interaksjoner med legemidler.
Labradorsten

Labradorsten eller labrador er en gammel betegnelse  på bergarter med høyt innhold av labradoritt. Labradoritt som er feltspat i plagioklasserien, gikk også tidligere under navnet labrador. I dag klassifiseres labradorsten  stort sett som en variant av bergarten anortositt. Man trodde tidligere at larvikitt også var en labradorsten. Det viste seg senere at den egentlig bestod av alkalifeltspat med små lameller av plagioklas, og det var dette som skapte fargespillet som minnet om fargespillet i labradoritt. Larvikitt klassifiseres i dag som en  bergartsvariant av monzonitt, likevel er navnet labrador så innarbeidet at den ofte selges som det.

Labradorisering

Uttrykket labradorisering kommer fra labradoritt, som er en feltspat i plagioklasserien består av 50-30% albitt og 50-70% anortitt der denne egenskapen er fremtredende. Fargespillet kommer av vekslende variasjoner med innholdet av kalsium og natrium. Fargespillet i larvikitten blir i enkelte tilfeller betegnet som labradoriserende, mens den mer korrekte betegnelsen er Schiller effekt. Denne Schiller effekten skyldes mikroskopiske lameller av plagioklas i alkalifeltspat som  gjør at lyset brytes i et blått fargespill.

Bergarter som selges som labradorsten

Her er en liten oversikt over noen bergarter som selges som labradorsten. Larvikitt er ikke klassifisert som labradorsten, men den får bli med likevel.

Labrador Antique

Labrador Antique er et handelsnavn for en variant av bergarten anortositt, med et høyt innhold av labradoritt. Den tas ut i Sirevaåg, Rogaland av bedriften Granit 1893.

Blue Antique

Blue Antique er en annen labradorsten (anortositt), som tas ut ved Hellvik i Rogaland av bedriften Larvik Granite AS.
Ruby Dee

Bakgrunn

Foreldrene var Gladys Hightower og Marshall Edward Nathaniel Wallace. Etter at moren forlot familien, giftet Dees far seg på nytt, med Emma Amelia Benson som var skolelærer.
Dee vokste opp i Harlem i New York City. Familien leide ut rom til afroamerikanske reisende som i New York da ikke hadde lov til å bo i «hvite hoteller». Rubys stemor sørget for at hun fikk pianotimer. Hun fikk senere gå på Hunter College High School hvor hun tok eksamen med grader i fransk og spansk i 1944. Hun var medlem av Delta Sigma Theta.

Skuespiller

Hun var kanskje mest kjent for hovedrollen i filmen A Raisin in the Sun (1961) og filmen American Gangster (2007) der hun ble nominert til Oscar for beste kvinnelige birolle. Hun vant Grammy, Emmy, Obie, Drama Desk, Screen Actors Guild Award, og Screen Actors Guild Lifetime Achievement Awards. Hun mottok National Medal of Arts og Kennedy Center Honors, blant mange andre utmerkelser.

Politisk engasjement

Dee og hennes ektemann Ossie Davis gikk for å være «borgerrettsbevegelsens første ektepar».
Allerede som elleveåring hadde Ruby Dee holdt sin første oggentlige tale ved en demonstrasjon. Anledningen var en lærerinnes selvmord på grunn av budsjettinnsparinger. I begynnelsen av 1950-årene støttet hun Ethel og Julius Rosenberg. I 1963 ledet hun sammen med ektemannen taleordenenved avslutningsarrangementet til Marsjen til Washington for arbeid og frihet. Blant de kontakter hun pleiet i borgerrettsbevegelsen var ikke bare Martin Luther King, men også den militante Malcolm X. Ruby Dee organiserte etter drapene av fire skolejenter ved et bombeangrep i Birmingham i Alabama en boikott av juleshopping og samlet inn bidrag til Martin Luther King. 
Da hun var nesten åtti år gammel delrtok hun i en protestmarsj  mot politiskytingen av Amadou Diallo da han skulle arresteres av en betjent fra New York City Police Department. Hun betraktet også sin skuespillergjerning som et middel i kampen for borgerrettene.
Enfield revolver

Modeller

Det ble laget 2 Enfield revolvermodeller: Revolveren var i kaliber .476 og ble produsert ifra 1880–1889. Den var offisiell revolver for det Britiske militære ifra 1880-1887 og canadiske Northwest Mounted Police (NMP) ifra 1883-1911. 1079 revolvere ble levert til NMP. Patronene som ble brukt hadde 265 grain prosjektil og var ladet med 18 grain svartkrutt. Disse ble etter hvert funnet for svake, og revolveren ble tilslutt erstattet av Webley Mk I revolveren i kaliber .455 Webley.
Badminton under Sentralamerikanske og karibiske leker 2010

Badminton under Sentralamerikanske og karibiske leker 2010. Badminton var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var fjerde gangen som badminton var med i de sentralamerikanske og karibiske leker. Det var seks turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Mexico ble beste nasjon med tre gullmedaljer foran Guatemala med tre.
Billerud

Billerud er en gard i Østlia i Østre Toten (gnr. 89). Eiendommen var fra 1767 til 1882 embetsgard, med eierne generalmajor Michael Darre, amtsfysikus Ernst Fredrik Eckhoff, sorenskriver Christopher Christian Weidemann og oberst Carsten Anker.
På Billerud er et av Totens få private gravsteder. Dette ble oppretta av generalmajor Darre for ham og hans familie. 
Hovedbygningen ble alt i 1923 freda, etter at antikvar Anders Bugge hadde vært på befaring i storgardsmiljøet på Toten. Bugge uttalte at bygningen «muligens (er) den av bygdens hus som eier den største harmoni og balanse i proportionerne». Det var sorenskriver Weidemann som ga bygningen dens nåværende utseende, med blant annet å bygge på andreetasjen. 
I Weidemanns tid, i 1833/34, ble også salen dekorert av Peder Balke. Dette er bakgrunnen for at garden nå er kunst- og kultursenter, Peder Balke-senteret. Senteret drives av Østre Toten kommune. Østre Toten kommune hadde alt i 1902 kjøpt garden som fattiggard. Fram til 1985 var det aldershjem på Billerud.
I det andre hovedhuset på Billerud er det etablert flere firmaer innen design, inventar, innredning og kafedrift. Dette huset har tidligere blitt brukt som selskapslokale, kommunalt møtelokale og asylmottak.
I 2015 mottok Østre Toten kommune et betydelig pengebeløp fra Sparebankstiftelsen DNB, som skulle gå til antikvarisk restaurering og infrastruktur ved Peder Balke-senteret. Arbeidet er per oktober 2016 i gang. 
Galleriet viser temporære utstillinger i sommerhalvåret - fra omkring mai til september. I samme periode formidles veggmaleriene av Peder Balke - som er kjernen i kommunens virksomhet på garden.
Det liberale parti (Storbritannia)

Opprinnelse

Det liberale partiet utviklet seg fra det gamle whigpartiet, som hadde sin opprinnelse i en aristokratisk gruppering under Karl II og Jakob II. Whigene ønsket å redusere kongens makt og styrke parlamentet. Til å begynne med var nok denne maktkampen mer motivert av egeninteresse enn av idealisme, men etter hvert kom de mer idealistiske til å kjempe for mer demokrati av mer idealistiske grunner. Dette gjaldt særlig Charles James Fox og hans «disippel» og etterfølger, Charles Grey. Greys regjering bidro blant annet til å avskaffe slaveriet, samt å utvide stemmeretten (Reformakten). Denne reformen bidro, paradoksalt nok, til at partiet gradvis gikk i oppløsning og ble erstattet av det Det liberale partiet, der mange «whiger», men også en del frihandelsvennlige «toryer», samlet seg. Den formelle grunnleggelsen av det liberale partiet dateres vanligvis til 1859. I 1868 dannet William Ewart Gladstone sin første regjering.
Calycopis

Utseende

Små til middelsstore (vingespenn 18-30 millimeter) stjertvinger med én eller to små stjerter på bakvingene. Oversiden er mørkbrun til svart, vanligvis med metallisk blåaktige felter i det minste på bakvingen. Undersiden er brunlig, oftest med en litt uregelmessig, mørkere (ofte rød) tverrstrek.

Levevis

Disse sommerfuglene lever på skogbunnen der larvene utvikler seg på visne blader av ulike løvtrær.

Utbredelse

Disse artene lever i Sør- og Mellom-Amerika, et par av artene går nord til det sørlige USA.
Bilmekaniker

Bilmekaniker er en yrkesgruppe som arbeider med feilsøking, diagnose, service og reparasjon på bilens mekaniske, elektriske og elektroniske systemer. Det er et yrke som i dag krever høy kompetanse og struktur.
Fylkesvei 4080

Fylkesvei 4080 går mellom Korshamn og Skomrak i Lyngdal kommune. Veien er 13,6 km lang.
Frem til 2019 hadde veien betegnelsen Fylkesvei 552.
Herona

Utseende

Store (vingespenn 70-90 millimeter) og kraftige, mørkbrune sommerfugler, vingene med gulhvite til oransje tegninger. Undersiden er rødbrun.

Levevis

Artene lever i skog i opptil 1200 meters høyde over havet. De besøker sjelden blomster, men drikker fra sølepytter og råtnende frukt.

Utbredelse

Slekten er utbredt i Øst-Asia.
Tidevolum

Tidevolum eller tidalvolum (forkortes ofte som TV eller VT) representerer det volumet som normalt fortrenges av gasser (for eksempel luft eller oksygen), når en person puster ut eller inn, uten å legge noe ekstra i det (altså ved normal lungeventilasjon i hvilemodus). Hos et normalt voksent menneske utgjør tidevolumet cirka 0,5 liter i hvilemodus. Om man puster mer og raskere enn normalt kalles det gjerne hyperventilasjon, noe som kan føre til en tilstand som er kjent som hyperventilasjonssyndrom.
Et voksent menneske av hannkjønn har normalt en total lungekapasitet på cirka 6 liter gass (luft). Tidevolumet utgjør altså kun cirka 1/12 av totalvolumet i lungene. Respirasjonshastigheten ligger normalt på cirka 12–20 inn- og utpustinger i minuttet hos voksne individer, mens den ligger på rundt 30–60 hos nyfødte.
Meteor (film)

Handling

En kollisjon mellom en komet og asteroiden «Orpheus» fører til at en åtte kilometer lang bit av asteroiden havner på vei mot jorden. USA og Sovjet tvinges dermed til å inngå et smertefullt samarbeide der de i fellesskap må bruke sitt topphemmelige atomvåpenarsenal som de har i verdensrommet for å tilintetgjøre meteoren. Dette er deres eneste sjanse for å redde jorden fra utslettelse.

I Norge

VGs anmelder gav den terningkast tre.
Rossbybølge

Rossbybølger (eller planetære bølger) er storskala bevegelser i havet eller atmosfæren som blir skapt av endringer av corioliskraften med breddegraden. Bølgene ble først oppdaget i atmosfæren i 1939 av Carl-Gustaf Rossby som senere forklarte bevegelsene deres.

Planetære bølger

Rossbybølger har en fasefart (farten til bølgetoppene) som alltid går vestover. Gruppefarten (assosiert med energifluksen) til bølgen kan derimot ha en annen retning. I hovedsak har kortere bølger en gruppefart i østlig retning, mens lange bølger har en gruppefart mot vest. 
Man snakker om barotrope og barokline rossbybølger for å skille mellom den vertikale strukturen deres. Barotrope rossbybølger varierer ikke vertikalt og har den høyeste forplantingsfarten. De barokline bølgene er senere med en fart på bare et par centimeter i sekundet eller mindre.

Havbølger

Både barotrope og barokline rossbybølger i havet skaper variasjoner i høyden på havoverflaten, men bølgelengden til bølgene har vært svært vanskelig å måle før man fikk satellitter som kunne måle denne høyden. Barokline bølger fører til store endringer i termoklinen i havet, ofte flere titalls meter. Satellittobservasjoner har vist at rossbybølger, særlig på lavere og midlere breddegrader, kan bruke måneder og til og med år på å krysse store hav som Stillehavet.
Busklerke

Utbredelse

Den forekommer i det sørøstlige India og id det sørøstlige Pakistan.
Cardinal Stritch University

Cardinal Stritch University er et katolsk universitet i Milwaukee, delstaten Wisconsin i USA. Det ble grunnlagt i 1937 av fransiskanernonner som lærerutdanning for nonner.
Universitetet har også campuses i Kenosha i Wisconsin, Edina i Minnesota, og en kveldsskole i Rochester i Minnesota.
Det går 6 000 studenter ved Stritch (2006), og skolepengene er samme år US$ 18 000. Undervisning og veiledning gis opp til doktorgradsnivå (Ph.D, siden 1998).
Forbrukerkredittkjøp

Forbrukerkredittkjøp er kredittkjøp av løsøre som etter forholdene framtrer hovedsakelig til personlig bruk for kjøperen, hans husstand eller omgangskrets, eller til deres personlige formål ellers, når kreditten ytes eller formidles som ledd i næringsvirksomhet. Loven krever også at selgeren skriftlig skal opplyse om alle forhold vedrørende kreditten, herunder kontantpris, kontantinnsats, kredittkostnadene, samlet pris, betalingsplan, effektiv rente og bestemmelser som gjelder eventuelle forandringer i effektiv rente.
Ordre fra høyeste hold

Handling

En muslimsk terrorgruppe kaprer en Boeing 747 på vei til USA, og krever at en av deres fengslede ledere slippes fri. Etterretningsmannen David Grant er imidlertid ekspert på sjefskapreren, og antar at det ligger langt mer bak kapringen enn et forsøk på å få frigjort en av deres ledere. Kaprerne truer med å spre giftig gass over hele Washington D.C. En spesialgruppe under ledelse av Austin Travis får i oppdrag å overmanne kaprerne – i lufta. Ved hjelp av en F-117 Nighthawk klarer spesialgruppen i ta seg inn i det kaprede flyet.
Kompanihuset

Historie

Huset ble oppført på slutten av 1520-tallet og var formentlig opprinnelig ment som en søgningegård, det vil si en adelsmanns gård som han brukte under besøk i byen. Innen huset sto ferdig kom det i det danske handelskompanis eie hvoretter det ble omgjort til et gildehus. Hertil ble det brakt dyre varer og holdt sammenkomster og fester. Kompanihuset er et av de best bevarte gildehus fra middelalderen i Norden.

Bygningen

Den opprinnelige planløsning viser store likheter med Malmøhus slott, hvorfor det har vært spekulert i om Kompanihusets byggherre også har vært innblandet i byggingen av slottet. Bygningen består av kjeller, to etasjer og loft. Murene er av tegl og hviler på store natursten. Den østre gavlen og nordre langside er frittstående, mens den vestre gavlen er delvis dekket av et to-etasjes hus. Søndre langside er helt dekket av en høy brannmur. Av tidlig interiør finnes to peiser fra 1600-tallet. Den ene bærer huseiernes initialer for Willum Efvert Dichmand og hustru  Karine Pedersdatter, og er satt opp på 1630-tallet. Den andre peisen har to konsollstener med to uthuggede indianerhoder. 
På 1690-tallet overgikk gården til den svenske krone og ble kalt Kungshuset. Heretter fungerte bygningen som magasin, helt til den på 1970-tallet ble restaurert. Her ble blant annet trappetårn og trappegavler gjenskapt. Kompanihuset eies av Malmö by og utleies til forsamlinger og ustillinger m.m.
Hagonoy (Bulacan)

Hagonoy er en kommune i den filippinske provinsen Bulacan. Her ligger Bulacan State University. Folketallet var på 129 807 innbyggere ved folketellingen i 2015.
San Juan (Puerto Rico)

Historie

San Juan ble grunnlagt i 1508 av den spanske conquistadoren Juan Ponce de León, på ordre av den spanske kong Ferdinand. Han ble den første utnevnte guvernøren av Puerto Rico etter kongelig dekret. Den opprinnelige bosetningen hans ligger i dag i nabokommunen til San Juan, Guaynabo, på stedet Caparra. Her står fortsatt grunnmuren av festningsverker og steinhuset som han fikk bygget til sin kone og fire barn.

Kultur

La Fortaleza og San Juan National Historic Site i San Juan er en del av UNESCOs verdensarv.
Mansour (navn)

Etymologi

Mansour betyr «seirende» på arabisk.
Alteter

Alteter (Omnivor) er både primærkonsumenter og sekundærkonsumenter i næringskjeden. Begrepet brukes til å beskrive dyr som ernærer seg på en kombinasjon av kjøtt og plantemateriale, i motsetning til rene planteetere og kjøttetere. Eksempler på altetere er dyr som menneske, brunbjørn, svartbjørn, grevling, svinedyr, ravn, piraya med flere.
Bonsvatnet

Regulering

Sjøen ble regulert som magasin for Hjartdøla kraftverk i 1958 og vannføringen overføres i tunnel til Breivatn. Til Bonsvatnet overføres det også vann fra øvre del av Gausdøla. Vannstanden reguleres mellom 754 og 740 moh. Før reguleringen var ørret eneste fiskeart i vatnet. Etter reguleringen har røye kommet fra Breivatn via tunnelen mellom vatna. Til å begynne med var røya stor og fin, men seinere har den blitt småvokst. Røyene utøver et sterkt konkurransemessig press på ørretene, så det er nok ikke mulig å få opp en fullverdig ørretbestand så lenge tettheten av røye er stor.
Megumu Tamura

Japans herrelandslag

Megumu Tamura spilte 3 landskamper for Japans herrelandslag.
Uldalen

Uldalen ligger som en sidedal til Gudbrandsdalen i Sel kommune, og den strekker seg til Mysusæter like utenfor Rondane nasjonalpark. Elven Ula går gjennom dalen, og i dalen ligger også naturfenomenet Kvitskriuprestan – en samling høye jordpyramider i lys nesten hvit morene, fri for leire og kalk.
I 1944 ble det gjort et funn av en kinntann til en mammut i Uldalen.
Sletteheia

Sletteheia er en ås i Kristiansand kommune, Vest-Agder. Med sine 277,0 moh. er den den nest høyeste toppen i kommunen, etter Vehusknausen på 284,8 moh.. Imidlertid har Sletteheia et utsiktstårn som gjør at en kommer høyere opp enn Vehusknausen.
Norsk Maritimt Forlag

Norsk Maritimt Forlag utgir bladene Båtliv, Seilas og Seilmagasinet. Forlaget driver også nettjenester som havna.com og batguiden.no i tillegg til nettbasert bokhandel med hovedvekt på maritime utgivelser.
Administrerende direktør og redaktør for bladene er Ole Henrik Nissen-Lie.
18 Teddy topper

18 Teddy topper er et samlealbum med Rudi & Teddy Nelson, utgitt i 2003.
Danevirke Museum

Museet

Danevirke Museum har sine lokaler i den gamle Danevirkegården fra 1836. Gården ligger ved det som danskene kaller Hærveien og som tyskere kaller Okseveien, og som her passerte gjennom den danske forsvarsvollen Danevirke. I husets to etasjer og et tilbygget anneks vises Danevirkes historikk fra vikingtiden fram til den Dansk-tyske krigen (1864). Overetasjen er egnet til Sydslesvigs historikk fra 1864 til i dag. Museets utstillingstekster er på dansk og tysk. Museet samarbeider med museene  i Hedeby og Gottorp. Danevirke Museum besøkes årlig av cirka 20000 personer, det eies og drives av Südschleswigscher Verein (dansk Sydslesvigsk Forening) med sete i Flensburg.

Arkeologisk park

I tilslutning til museet ligger en arkeologisk park som blant annet inneholder Danevirkes hovedvoll med restene etter ”Valdemarsmuren”. Den opprinnelig cirka fire kilometer lange og fem meter høye Valdemarsmuren ble bygd omkring 1170 under Valdemar den store. På sin tid var det den sterkeste festningen nord for Alpene. Etter en kort spasertur når man «Skans 14», en av 27 skanser som ble anlagt i samband med den dansk-tyske krigen i 1864. Direkte inntil museet ble det i perioden 2009-2014 utført arkeologiske utgrävningar av danske og tyske arkeologer. Blant annet fant man hovedporten i vollen, hvor Hærveien passerte og som ble kalt ”Wieglesdor”. En fikk også bekreftet teorier om at Danevirke allerede eksisterte på 400-tallet.
Pros Mund

Siste tokt

Sitt siste tokt gjorde Pros Mund i perioden 25. august – 13. oktober 1644 til Østersjøen, hvor han hadde fått kommandoen etter E. Ottesen. Ifølge instruksen av 7. september skulle han med 17 skip ta stilling mellom Femern og Lolland. Han skulle la de mest egnede skip krysse kontinuerlig opp under de svenskekysten og ved Kalmarsund. Farleden mellom Danmark og Holsten skulle holdes ren, men hvis den svenske flåte dro til sjøs, skulle han holde sin flåte sammen. 
Den 12. september seilte han da av sted, som det ble sagt, med bange anelser. Sykdom hjemsøkte eskadren og hadde snart brakt 400 mann på sykelista. Da de den hollandske hjelpeflåte sammen med noen svenske orlogsskip var forventet å ville gå gjennom sundene, fikk Pros Mund ordre om (i oktober) å hindre dem i dette. Med hensyn på dette oppdraget holdt han sjøen mye lengre enn opprinnelig bestemt. Når han da skulle forflytte seg hjem med flåten, skulle han beordre fire skip til å krysse ennå en tid mellom Lolland, Falster og Vismar, og disse skipene skulle overvintre i Nakskov. 
Men det ble annerledes. Den 13. oktober stod det ødeleggende slag under Lolland. Ved entringen av «Patentia» ble Pros Mund drept, «da han ikke vilde tage imod Kvarter»; eller etter en annen versjon: «efter given Kvarter ihjelskød Svenskerne hannem, hans Klæder hannem afrøvede og hannem saa blot og nøgen over Borde kastede». «Pros Mund var vel en behertzig Mand for et Skib, men om han var erfaren for en Admiral, ved jeg ikke» het det i en samtidig kritikk. Man mente at han hadde stor skyld i, at svenskenes angrep på ham ble en overrumpling.
Pros Mund var gift med Edel Urne som var datter av Johan Urne til Valsø, og de bodde i København i Helligkorsstræde.
Arendal Skøiteklub

Arendal Skøiteklub (ASK) er en skøyteklubb i Arendal og tilhører Telemark og Aust-Agder Skøytekrets. 
Arendal Skøiteklubb ble stiftet i 1877. 
Klubben arrangerte skøytestevner på Langsævannet, og seinere på Bjønnes stadion, før Arendal fikk bane med kunstis ved Stoa.
Tollarp

Tollarp er et tettsted i Kristianstad kommune i Skåne län i Sverige. I 2010 hadde tettstedet 3 284 innbyggere.
Lille julaften

Lille julaften kalles også tollesmesse, torlaksmesse og sjursmesse og sjulsmesse og er den 23. desember. 
Tollesmesse er til ære for den islandske biskop Thorlákr Thorhallsson (1133—1193), som ble gjort til helgen i 1198. I Norge var han først og fremst populær på Vestlandet og i Nord-Norge. Dagen er merket på primstaven med et halvkors.
Sjulsmesse: Nordafjells og i enkelte deler av Trøndelag kalles denne dagen for sjursmesse. Opphavet til navnet «sjursmesse» er Sigurd. Det var etter alt å dømme en katolsk høytid i Jämtland, Härjedalen, Trøndelag og Nordland til minne om en hellig mann ved navn Sigurd, kanskje mest sannsynlig den Sigurd som ble den første erkebiskopen i Nidaros (som omfattet nevnte områder) og oppført i dette erkebispedømmes lokalkalender. Senere har denne lokale helgentradisjonen på mange steder gått i glemmeboken, slik at opphavet til Sjursmesse ble ukjent, men det ble forsøksvis knyttet til et gammelt sagn om sjura (skjæra) som forsov seg for hu merka ikke forskjell på dag og natt. Dette skiftet der Sigurd degraderes fra en viktig lokalhelgen til noe heller tvilsomt, ser man en likhet til i forvanskningen «Gammel-Erik», et etter-reformatorisk navn på djevelen - i bunnen lå en trang til å avvenne folket dets hengivenhet til Erik den hellige ved å påføre hans minne en negativ valør. Parallelt ble det stedvis talt om «Gammel-Sjur» i samme ånd.
Nyere tid: Lille julaften gjør mange nordmenn ferdig sine siste forberedelser til julaften. Det er blant annet lang tradisjon med å vaske på dagen og pynte på kvelden. Mange steder i Norge ble senkvelden og natta mot julaften kalt «vaskenatten». Da skulle vegger, bord og benker vaskes, og alle i huset skulle bade og ta på rene juleklær. I Norge er TV-programmet Kvelden før kvelden, som sendes lille julaften på NRK1, ofte et av årets mest sette programmer.
Drumontiana

Utseende

Middelsstore (16-25 millimeter), nokså tettbygde, rødbrunlige trebukker. Det er betydelig forskjell i utseende mellom kjønnene. Hannene er mindre, pronotum og scutellum er tett kledt med lyse, oppstående hår, dekkvingene er bredest ved "skuldrene", tilsmalnende bakover. Hunnene er større, pronotum og scutellum er hårløse, dekkvingene er utvidete bakover og nærmest pæreformede. Antennene er ni-leddete, nokså slanke, nesten så lange som kroppen hos hannene, noe kortere hos hunnene. Pronotum er ganske lite og nærmest klokkeformet hos hannene, større og trapesformet hos hunnene.

Utbredelse

Slekten er utbredt i Sørøst-Asia.